Blaze7451/Wiki-th-20250601 huggingface dataset:
สมเด็จพระราชาธิบดีอับดุลลอฮ์ที่ 2 แห่งจอร์แดน

สมเด็จพระราชาธิบดีอับดุลลอฮ์ที่ 2 บิน อัลฮุซัยน์ (الملك عبد الله الثاني بن الحسين, ʿAbdullāh al-thani bin Al-Husayn, พระราชสมภพ 30 มกราคม พ.ศ. 2505) เป็นพระมหากษัตริย์รัชกาลที่ 4 แห่งจอร์แดน เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 เป็นพระราชโอรสพระองค์ใหญ่ในสมเด็จพระราชาธิบดีฮุสเซนแห่งจอร์แดน และเจ้าหญิงมูนา อัลฮุซัยน์

**พระราชประวัติ**

**พระราชสมภพ**
เจ้าชายอับดุลลอฮ์ (พระชนมายุ 2 พรรษา) และเจ้าชายฟัยซะฮ์ พร้อมด้วยสมเด็จพระราชาธิบดีฮุซัยน์และเจ้าหญิงมูนาในปีพ.ศ. 2507
สมเด็จพระราชาธิบดีอับดุลลอฮ์ที่ 2 เสด็จพระราชสมภพเมื่อวันที่ 30 มกราคม พ.ศ. 2505 ณ กรุงอัมมาน เป็นพระราชโอรสพระองค์ใหญ่ในสมเด็จพระราชาธิบดีฮุซัยน์ และเจ้าหญิงมูนา อัลฮุซัยน์ อดีตพระวรราชชายาชาวอังกฤษ (พระนามเดิม แอนทัวเนตต์ เอวริล การ์ดิเนอร์)
พระนาม "อับดุลลอฮ์" นั้น นำมาจากพระปรมาภิไธยของ สมเด็จพระเจ้าอับดุลลอฮ์ที่ 1 พระปัยกา ทรงเป็นลูกหลานรุ่นที่ 41 นบีมุฮัมมัด ในสายฟาฏิมะฮ์ ธิดานบีมุฮัมมัด กับสามีคืออะลี อิบน์ อะบี ฏอลิบ
ในฐานะที่ทรงเป็นพระราชโอรสพระองค์แรกในสมเด็จพระราชาธิบดีฮุซัยน์ พระองค์เป็นองค์รัชทายาทแห่งจอร์แดนภายใต้รัฐธรรมนูญปี พ.ศ. 2495 
เนื่องจากความไม่มั่นคงทางการเมือง สมเด็จพระราชาธิบดีฮุซัยน์มีพระราชดำริสถาปนารัชทายาทที่เป็นผู้ใหญ่ขึ้นแทน ดังนั้นพระองค์จึงทรงสถาปนาเจ้าชายฮะซัน พระอนุชาขึ้นเป็นพระรัชทายาทในปีพ.ศ. 2508

**การศึกษา**
ทรงเริ่มการศึกษาในปีพ.ศ. 2509 ที่วิทยาลัยการศึกษาอิสลามในอัมมาน จากนั้นทรงเข้าศึกษาต่อที่โรงเรียนเซนต์เอ็ดมันด์ในสหราชอาณาจักร
พระองค์ทรงเข้าศึกษาต่อระดับมัธยมศึกษาที่โรงเรียนอีเกิลบรุกและเดียร์ฟิลด์ อะคาเดมี่ในสหรัฐอเมริกา

**เสด็จขึ้นครองราชย์**
เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 อภิเษกสมรสกับรานยา อัลยัสซิน ชาวปาเลสไตน์ มีพระราชโอรส 2 พระองค์ และพระราชธิดา 2 พระองค์

**พระราชอิสริยยศและพระเกียรติยศ**

**พระราชอิสริยยศ**
• ฮิสรอยัลไฮเนส มกุฎราชกุมารแห่งจอร์แดน (30 มกราคม พ.ศ. 2505 – 1 มีนาคม พ.ศ. 2508)
ฃ
• ฮิสรอยัลไฮเนส เจ้าชายอับดุลลอฮ์ บิน ฮุซัยน์แห่งจอร์แดน (1 มีนาคม พ.ศ. 2508 – 24 มกราคม พ.ศ. 2542)
• ฮิสรอยัลไฮเนส มกุฎราชกุมารแห่งจอร์แดน ( 24 มกราคม พ.ศ. 2542 – 7 กุมภาพันธ์ พ.ศ. 2542)
• ฮิสมาเจสตี สมเด็จพระราชาธิบดีแห่งจอร์แดน (7 กุมภาพันธ์ พ.ศ. 2542 – ปัจจุบัน)
หมวดหมู่:พระมหากษัตริย์จอร์แดน
หมวดหมู่:มกุฎราชกุมารแห่งจอร์แดน
หมวดหมู่:ชาวจอร์แดนเชื้อสายอังกฤษ
หมวดหมู่:มุสลิมชาวจอร์แดน
หมวดหมู่:ราชวงศ์ฮัชไมต์
หมวดหมู่:พระราชโอรสในพระมหากษัตริย์
หมวดหมู่:พระมหากษัตริย์ที่ทรงครองราชย์ในปัจจุบัน

**อ้างอิง==
ครอบครัว

ไฟล์:Family by Edwina Sandys.JPG|thumb|ประติมากรรมแสดงผู้ปกครองสองคนกับลูกหนึ่งคน ชื่อผลงาน ฟามิลี (Family) ในสวนของพาเลซออฟเนชั่นส์, เจนีวา, ประเทศสวิตเซอร์แลนด์
ในสังคมของมนุษย์ครอบครัวเป็นกลุ่มทางสังคมของผู้คนที่เกี่ยวข้องกันโดยความสัมพันธ์ทางสายเลือด (จากการให้กำเนิด) หรือโดยความสัมพันธ์ทางกฎหมายระบุ (เช่นจากการสมรสหรืออื่น ๆ) เป้าหมายของการมีครอบครัวนั้นเพื่อเป็นการคงไว้ซึ่งความเป็นอยู่ที่ดีของสมาชิกและของสังคม ในเชิงอุดมคติแล้ว ครอบครัวเป็นผู้มอบความมั่นคง โครงสร้าง และความปลอดภัยให้แก่สมาชิก เพื่อที่สมาชิกได้เติบโตและมีส่วนร่วมในสังคม ในสังคมส่วนใหญ่ เด็ก ๆ ได้รับความสามารถในการเข้าสังคมจากครอบครัว เพื่อใช้ในชีวิตจริงนอกครอบครัว
นักมานุษยวิทยาโดยทั่วไปแล้วแบ่งประเภทครอบครัวออกเป็นมารดาเป็นหัวหน้าครอบครัว (Matrifocal; มารดาและลูก); บิดาเป็นหัวหน้าครอบครัว (บิดาและลูก); ครอบครัวร่วม (conjugal; สามี ภรรยา และลูก หรือเรียกว่าครอบครัวนิวเคลียส); ครอบครัวอวังคูลาร์ (avuncular เช่น ปู่ย่าตายายกับพี่น้องและลูก); หรือ ครอบครัวขยาย (extended; ผู้ปกครองและลูกอาศัยอยู่ร่วมกับสมาชิกอื่น ๆ ของครอบครัวที่เป็นอีกผู้ปกครอง)
สมาชิกของครอบครัวทางตรง (immediate family) อาจะประกอบด้วย คู่ครอง, ผู้ปกครอง, ปู่ย่าตายาย, พี่น้อง, บุตรและธิดา ส่วนวมาชิกของครอบครัวขยาย (extended family) อาจรวมถึงป้าน้าอา, ญาติ, หลาน, ลูกพี่ลูกน้อง, ลูกเขย อย่างไรก็ตามแนวคิดและขอบเขตของการจำกัดความครอบครัวชนิดต่าง ๆ นั้นมีความแตกต่างกันไป รวมถึงแตกต่างกันในระดับนิติศาสตร์
สำหรับกฎหมายครอบครัวในไทย ฝ่ายชายสามารถจดทะเบียนสมรสได้แต่เฉพาะฝ่ายหญิง ซึ่งในขณะนี้มีขบวนการในการออกกฎหมายที่ส่งเสริมให้มีการสมรสระหว่างคู่รักที่มีเพศสภาพเดียวกันให้สามารถจดทะเบียนสมรสกันได้ 

**อ้างอิง ==
ปู่ย่าตายาย

ปู่ ย่า ตา และ ยาย เป็นบรรพบุรุษรุ่นที่สองในครอบครัว โดยเป็นพ่อหรือแม่ของพ่อหรือแม่ของบุคคลหนึ่ง ได้แก่- ปู่ หมายถึงพ่อของพ่อ- ย่า หมายถึงแม่ของพ่อ- ตา หมายถึงพ่อของแม่- ยาย หมายถึงแม่ของแม่
หมวดหมู่:ครอบครัว
ใหญ่ นภายน

จ่าสิบเอก สมาน นภายน (19 ธันวาคม พ.ศ. 2467 - 18 พฤศจิกายน พ.ศ. 2552)  นักดนตรี นักแต่งเพลง นักเขียน อดีตหัวหน้าวงดนตรีกรมประชาสัมพันธ์  ได้รับการเชิดชูเกียรติ รางวัลนราธิป ประจำปี พ.ศ. 2548  เป็นที่รู้จักในชื่อ "ใหญ่ นภายน" จากผลงานเขียนในต่วย'ตูน
สมาน นภายน เป็นบุตรคนโตในจำนวน 5 คน ของนายโพธิ์ และนางเฉลิม นภายน เกิดที่ตำบลหลังวัดแก้วแจ่มฟ้าล่าง ถนนสี่พระยา เขตบางรัก จบชั้นมัธยมจากโรงเรียนพร้อมการศึกษา แล้วศึกษาดนตรีต่อที่โรงเรียนอิสระนุกูล เป็นลูกศิษย์ของ พระเจนดุริยางค์ เริ่มรับราชการที่กองดุริยางค์มณฑลทหารบกที่ 1 (ดุริยโยธิน) เมื่อ พ.ศ. 2493 และศึกษาเพิ่มเติมด้านการเรียบเรียงเสียงประสาน และรับราชการกรมประชาสัมพันธ์
สมาน นภายน มีผลงานแต่งเพลงมาร์ช เพลงประกอบละคร เพลงประกอบภาพยนตร์ เป็นจำนวนมาก เป็นผู้อำนวยเพลง วงออร์เคสตรา และมีผลงานเขียนบทความสารคดี หัสนิยาย บทละคร
สมาน นภายน ได้รับรางวัลนราธิป เมื่อ พ.ศ. 2548 และรางวัลเกียรติยศ "ผู้มีผลงานดีเด่นด้านวัฒนธรรม"  พระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อ พ.ศ. 2539
สมาน นภายน ได้ถึงแก่กรรมลง เมื่อเวลาประมาณ 08.00 น. ของวันที่ 18 พฤศจิกายน พ.ศ. 2552 ที่โรงพยาบาลพระมงกุฎเกล้า เนื่องจากติดเชื้อในกระแสเลือด สิริอายุได้ 85 ปี มีกำหนดรดน้ำศพในวันที่ 19 พ.ย. เวลา 17.00 น. ที่ศาลา 7 วัดมกุฎกษัตริยาราม เขตพระนคร จากนั้นจะสวดพระอภิธรรมศพ ไปจนถึงวันที่ 25 พ.ย. เวลา 19.00.น. และเก็บศพไว้บำเพ็ญกุศลเป็นเวลา 100 วัน ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินโดยรถยนต์พระที่นั่ง จากอาคารชัยพัฒนา สวนจิตรลดา พระราชวังดุสิต ไปในการพระราชทานเพลิงศพ นายสมาน นภายน ต.ช., ต.ม. ณ เมรุวัดมกุฏกษัตริยารามราชวรวิหาร เมื่อวันที่ 8 มีนาคม พ.ศ. 2553 

**เครื่องราชอิสริยาภรณ์**

**อ้างอิง**
หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:นักเขียนชาวไทย
หมวดหมู่:ข้าราชการพลเรือนชาวไทย
พ่อแม่

พ่อแม่ หมายถึงพ่อและแม่ ซึ่งเป็นผู้ให้กำเนิดและเลี้ยงดูลูก บทบาทของพ่อแม่จะแตกต่างกันไปตามแต่ละสภาพสังคม
หมวดหมู่:พัฒนาการของมนุษย์
หมวดหมู่:ครอบครัว
สารหล่อลื่น

สารหล่อลื่น (lubricant) เป็นสารลดแรงเสียดทาน และลดความร้อนเมื่อผิวสัมผัสของวัตถุเกิดการเสียดสีกัน
ในอุตสาหกรรมยา สารหล่อลื่นทำหน้าที่ช่วยให้ผงยา (แกรนูล) มีการไหลที่ดี โดยลดแรงเสียดทานระหว่างผงยาด้วยกันเอง หรือ ระหว่างผงยากับผิวของเครื่องมือ สารหล่อลื่นที่นิยมใช้ในอุตสาหกรรมยาคือ แมกนีเซียมสเตียเรต, กรดสเตียริก, ทัลก์ เป็นต้น

**ดูเพิ่ม**
 น้ำมันหล่อลื่นเครื่องยนต์
ความเป็นญาติ

ตารางแสดงลำดับความสัมพันธ์ของญาติ
ญาติ เป็นความสัมพันธ์ทางสายเลือดระหว่างบุคคลที่มีบรรพบุรุษเดียวกัน

**ลำดับความสัมพันธ์ของญาติ**
ความเป็นญาติและการสืบเชื้อสาย
ลูกชาย

386x386px
ลูกชาย หมายถึงผู้สืบทอดพันธุกรรมที่เป็นมนุษย์ผู้ชายหรือสัตว์เพศผู้ ถ้าเป็นคนจีนจะถือว่าโชคดีที่มีลูกชาย เพื่อจะได้เป็นผู้สืบทอดนามสกุล ปกติคนจีนจะรักลูกชายมากกว่าลูกสาว สำหรับรายที่มีธุรกิจของตนเอง ก็มักถ่ายทอดเคล็ดลับทางธุรกิจให้กับลูกชาย  การสืบทอดนามสกุล แต่เดิมมาไทยเราจะถือว่า หากผู้หญิงแต่งงานกับผู้ชายคนใด ก็ให้ไปใช้นามสกุลของผู้ชายคนนั้น และลูกๆที่เกิดมาก็ใช้นามสกุลของผู้ชาย  จนปัจจุบันได้มีพระราชบัญญัตินามสกุลออกมา ให้ผู้หญิงไม่ต้องใช้นามสกุลผู้ชาย

**ดูเพิ่ม**
 ลูกสาว
หมวดหมู่:ครอบครัว
หมวดหมู่:ผู้ชาย
ฟุตบอลทีมชาติกรีซ

ฟุตบอลทีมชาติกรีซ (Εθνική Ελλάδας, Ethniki Elladas) เป็นทีมฟุตบอลตัวแทนของประเทศกรีซ มีผลงานที่ดีที่สุดคือ ชนะเลิศฟุตบอลชิงแชมป์แห่งชาติยุโรป 2004 โดยในนัดชิงชนะเลิศ พวกเขาสามารถเอาชนะเจ้าภาพอย่างโปรตุเกสไปได้ แม้ว่าก่อนเริ่มรายการแข่งขัน กรีซจะถูกมองว่าเป็นทีมที่จะตกรอบแรกก็ตาม ผู้จัดการทีมชาติในรายการแข่งขันครั้งนั้นคือคือ ออตโต เรย์ฮาเกล ซึ่งเป็นชาวเยอรมัน

**ประวัติ**

**ชุดแข่ง**

**ชุดแข่งในแต่ละปี**

**ผู้เล่น**

**ผู้เล่นชุดปัจจุบัน**
ข้อมูล ณ วันที่ 7 มิถุนายน ค.ศ. 2016

**เกียรติประวัติ**
ฟุตบอลทีมชาติกรีซในเดือนพฤศจิกายน ค.ศ. 2010
*ฟุตบอลชิงแชมป์แห่งชาติยุโรป
**ชนะเลิศ (1): 2004
** รอบก่อนรองชนะเลิศ (1): 2012

**รางวัลอื่น ๆ**
ทีมยอดเยี่ยมแห่งปี – เวิลด์ซอกเกอร์ 
**ชนะเลิศ (1): 2004
*ทีมยอดเยี่ยมแห่งปี – Laureus World
**ชนะเลิศ (1): 2005
*รางวัลแฟร์เพลย์ ฟีฟ่าคอนเฟเดอเรชันส์คัพ
**ชนะเลิศ (1): 2005
*ฟุตบอลเวิลด์แชมเปียนชิป (ไม่เป็นทางการ)
**จำนวนนัดที่ชนะในฐานะแชมป์: 11
*เมดิเตอร์เรเนียนเกมส์
**ชนะเลิศ (2): 1951, 1991
** อันดับที่สาม (1): 1997

**อ้างอิง**

**แหล่งข้อมูลอื่น**
  เว็บไซต์ทางการ el-  Greece at FIFA-  Greece at UEFA-  greecechampion.com กรีซชุดชนะเลิศฟุตบอลชิงแชมป์แห่งชาติยุโรป 2004

กรีซ
หมวดหมู่:ฟุตบอลในประเทศกรีซ
กรีซ
ลูกสาว

ลูกสาว หมายถึงผู้สืบทอดพันธุกรรมที่เป็นมนุษย์ผู้หญิงหรือสัตว์เพศเมีย สำหรับคนจีนแล้วอาจจะไม่ค่อยชอบลูกสาวสักเท่าใดนัก เนื่องจากพอโตขึ้นและแต่งงานออกไป ก็จะเป็นคนของสกุลอื่น  แต่กับคนไทย จะรักลูกสาวมาก โดยเฉพาะครอบครัวที่ทำการเกษตร เพราะคนไทยผู้ชายมักเป็นฝ่ายที่แต่งงานแล้วมาอยู่กับทางฝ่ายหญิง  ก็จะเป็นแรงงานมาช่วยงานทางฝ่ายหญิง

**ดูเพิ่ม**
 ลูกชาย
หมวดหมู่:ครอบครัว
หมวดหมู่:ผู้หญิง
การทำแกรนูล

การทำแกรนูล (granulation) เป็นขั้นตอนในเชิงเคมีในการสร้างforming หรือ crystallizing สามารถแบ่งได้เป็น 2 วิธีใหญ่คือ wet granulation และ dry granulation

**การทำแกรนูลแบบเปียก**
การทำแกรนูลแบบเปียก (wet Granulation) คือ นำส่วนผสมทั้งหมดที่จะทำแกรนูลใส่ลงในเครื่องผสมยา (mixer)แล้วเติม สารช่วยยึดเกาะเพื่อให้ส่วนประกอบต่างๆแกะกันดี โดยขั้นตอนนี้จะใช้เวลามากพอสมควรเพื่อให้ส่วนประกอบต่างๆเข้ากันดี ซึ่งเรียกส่วนผสมที่ได้นี้ว่า wet mass หรือ Dump Mass หลังจากนั้นนำไปผ่านตระแกรงเพื่อให้เป็นลักษณะที่เรียกกว่าตัวหนอน แล้วนำตัวหนอนที่ได้นั้นไปอบให้แห้งพอประมาณ โดยทั่วไปจะให้เหลือน้ำอยู่ประมาณ 1-5% แล้วแต่ชนิดของยาที่จะผลิต(LOD 1-5%) แล้วนำไปแร่งแห้งเพื่อลดขนาด หลังจากนั้นนำแกรนูลที่แร่งแล้ว ไปผสมแห้ง (dry Blending) โดยเติมสารช่วยไหล ในขั้นตอนนี้ หลังจาก Dry Blending แล้วจะได้แกรนูลที่พร้อมจะเข้าสู่ขั้นตอนการตอก

**การทำแกรนูลแบบแห้ง**
การทำแกรนูลแบบแห้ง (Dry Granulation) ทำได้โดยนำส่วนผสมต่างๆผสมให้เข้ากัน แล้วนำไปรีดอัดให้แน่น (Compact/Slug) เป็นแผ่น แล้วนำไปแร่งให้มีขนาดที่เหมาะสมในการตอกแล้ว นำไปผสมแห้งและ สารช่วยไหล คราวนี้ก็จะได้ แกรนูลที่พร้อมจะตอกแล้ว

**อ้างอิง**
  กระบวนการผลิต ( Processing )  date=2009-02-02 
หมวดหมู่:เคมี
การท่องเที่ยวเชิงประวัติศาสตร์

ไฟล์:Grand Palace Bangkok (Unsplash).jpg|thumb|นักท่องเที่ยวชาวจีนกำลังเที่ยวชมพระบรมมหาราชวัง
การท่องเที่ยวเชิงประวัติศาสตร์ (Historical tourism) หมายถึง การเดินทางท่องเที่ยวไปยังแหล่งท่องเที่ยวทางโบราณคดี และประวัติศาสตร์ เพื่อชื่นชมและเพลิดเพลินในสถานที่ท่องเที่ยวได้ความรู้มีความเข้าใจต่อประวัติศาสตร์และโบราณคดี
ในท้องถิ่นพื้นฐานของความรับผิดชอบและมีจิตสำนึกต่อการรักษามรดกทางวัฒนธรรมและคุณค่า ของสภาพแวดล้อมโดยที่ประชาคมในท้องถิ่น มีส่วนร่วมต่อการจัดการการท่องเที่ยว
หมวดหมู่:การท่องเที่ยว
แม่แบบ:เหตุการณ์ปัจจุบัน/2551 มิถุนายน 16

*การชุมนุมของพันธมิตรประชาชนเพื่อประชาธิปไตย พ.ศ. 2551
**พันธมิตรประชาชนเพื่อประชาธิปไตย (พธม.) ชุมนุมกันหน้าอาคารศรีจุลทรัพย์ แยกพงษ์พระราม ซึ่งเป็นสถานที่ทำการของคณะกรรมการการเลือกตั้ง (กกต.) โดยนัดรวมตัวกันที่สถานีรถไฟฟ้าสนามกีฬาแห่งชาติ
}
แม่แบบ:เหตุการณ์ปัจจุบัน/2551 มิถุนายน 15

* สมัคร สุนทรเวช นายกรัฐมนตรี ปฏิเสธไม่เปิดให้อภิปรายในวันที่ 23 มิ.ย. ตามที่ได้มีการยื่นญัตติขอเปิดอภิปรายทั่วไป ต่อมาในช่วงบ่าย อภิสิทธิ์ เวชชาชีวะ แถลงว่าพรรคประชาธิปัตย์ มีมติที่จะยื่นญัตติอภิปรายไม่ไว้วางใจ นายกรัฐมนตรีและรัฐมนตรีที่ร่วมคณะอีก 5-6 คน  (แนวหน้า)- ทางการจีนอพยพประชาชนหลายแสนคนออกจากพื้นที่ หลังเกิดอุทกภัยใน 9 มณฑลทางตอนใต้ของประเทศจีน   (ซินหัว)
}
แม่แบบ:เหตุการณ์ปัจจุบัน/2551 มิถุนายน 14

* เกิดแผ่นดินไหววัดขนาดได้ 7.2 ในจังหวัดมิยากิ ทางตอนเหนือของญี่ปุ่น  (BBC)
}
เดอะทีนเอเจอร์ส (วงดนตรีฝรั่งเศส)

เดอะทีนเอเจอร์ส (The Teenagers) เป็นวงดนตรีซินธ์ป็อปจากฝรั่งเศส ก่อตั้งวงในช่วงปลายปี 2005 เดิมเป็นตลก  มีชื่อเสียงจากเพลง "Homecoming" ที่มีเนื้อหาชังผู้หญิงอัลบั้มชุดแรกชื่อ Reality Check ออกวางขายในสหราชอาณาจักรเมื่อวันที่ 17 มีนาคม ค.ศ. 2008 และ 18 มีนาคม ค.ศ. 2008 ในส่วนที่เหลือของยุโรปและสหรัฐอเมริกา

**ผลงาน**

**อัลบั้ม**
 Reality Check (2008) UK: #184 (UK Indie: #13) FR: #164 

**อีพี**
 The World Is Not Fair EP (2007) 

**ซิงเกิล**
 "Homecoming" (2007) - "Starlett Johansson" (2007) - "Fuck Nicole" (USA/Canada only release) (2008) - "Love No" (2008) - "Make It Happen" (2008) 

**รีมิกซ์**
 GoodBooks - "The Illness" (2007) - Lo-Fi-Fnk - "City" (2007) - Au Revoir Simone - "Fallen Snow" (2007) - The Black Ghosts - "Face" (2007) - Air - "Mer Du Japon" (2007) - New Young Pony Club - "The Bomb" (2007) - Chromeo - "Bonafied Lovin" (2007) 

**อ้างอิง**
หมวดหมู่:กลุ่มดนตรีสัญชาติฝรั่งเศส
หมวดหมู่:กลุ่มดนตรีที่ก่อตั้งในปี พ.ศ. 2548
ยูโกะ โองูระ

ยูโกะ โองูระ (Ogura Yūko) เกิดเมื่อวันที่ 1 พฤศจิกายน พ.ศ. 2526 ในเมืองโมบาระ จังหวัดจิบะ ประเทศญี่ปุ่น เป็นดารานักแสดงไอดอล ชาวญี่ปุ่น ที่ได้รับความนิยมอย่างมากในต้นยุค 2000 

**ประวัติ**
เธอเข้าสู่วงการบันเทิงตั้งแต่ ค.ศ. 2001 ยูโกะเป็นที่รู้จักนอกประเทศญี่ปุ่นจากเพลง "Onna no Ko Otoko no Ko ♡" (オンナのコ♡オトコのコ, "Girls ♡ Boys") ซึ่งปรากฏเป็นเพลงจบของอนิเมะสกูลรัมเบิ้ล สูตรรักฉบับนักเรียน ยูโกะยังมีชื่อเสียงในฐานะนางแบบที่ได้รับความนิยมในประเทศญี่ปุ่น ในปี ค.ศ. 2010 เธอได้รับการเสนอชื่อให้เป็น "หนึ่งใน 7 ไอดอลญี่ปุ่นที่น่ารักที่สุด" โดยนิตยสารเอฟเอชเอ็มฉบับประเทศไทย 
เมื่อวันที่ 10 ตุลาคม ค.ศ. 2011 ยูโกะประกาศว่าเธอแต่งงานกับ อิซาโอะ คิกูจิ ที่ฮาวาย สหรัฐอเมริกา 

**ข้อมูลส่วนตัว**
 ชื่อจริง : ยูโกะ โองูระ  (Ogura Yūko) - ชื่ออื่น : ยูโกริง (Yūkorin) - วันเกิด : 1- สถานที่เกิด : เมืองโมบาระ จังหวัดจิบะ ประเทศญี่ปุ่น- สัดส่วน : B80 / W56 / H83- ส่วนสูง : 162 ซม.- น้ำหนัก : 43 กก.-  สีที่ชอบ :  สีชมพู- กรุ๊ปเลือด : B- สังกัดค่าย :   s t a r c h i l d

**ผลงาน**

**เพลง**
 อัลบั้ม 小倉優子 (フルーchu タルト)- เพลง  Onna no Ko♥Otoko no Ko (オンナのコ♥オトコのコ; Girls♥Boys) -  (School Rumble OST)

**DVD**
 2544
** 1st　DVD
** (グラビアの美少女/小倉 優子 soda pop)
** (Sweetie Fruity) 
** (小倉優子十七歳　～終わらない夏～) 
** (Ａｄｖａｎｃｅ) 
** (ラストアライブ) - 2545
** (Ｄ－Ｓｐｌａｓｈ！　小倉優子)
** (恋心)
** (SHOOTING A BULLET もうひとつの“BOM!”アイドルたちの素顔)
** (Ｐｅａｃｈ) 
** (時空警察ヴェッカーD-02) 
** (ＢＯＭ！)　スペシャルエディション
** 日テレジェニック2002　小倉優子(Style)
** ヤングアニマル(オリジナルDVD　小倉優子)
** (FROZEN GIRL ～永遠少女～)
** (WPB-net　小倉優子　digitalプレイボーイVOL.1)
** (Ｍｙ　Ｒｏｏｍ)- 2546
** (まるごと小倉優子Ｖｏｌ.１) 
** (まるごと小倉優子Ｖｏｌ.２) 
** (小倉優子　～Ｙｕｋｏ’ｓ　Ｐｒｉｖａｔｅ　１００　Ｑｕｅｓｔｉｏｎｓ～) 
** 日テレジェニック２００２卒業制作ドラマ
** (真夜中の少女　ＭＡＹＡ) 
** (Ｂ．Ｌ．Ｔ．晴れ着１５大美女　開運励ましＤＶＤ) 
** (小倉優子　MyRoom　Loppie ver."Valentine Edition") 
** (永遠少女 エピソード2) 
** (ハイパープロダクトレボリューション２００３) 
** (優子とあそんで♪) 
** (タイは若いうちに行こう) 
** (ヤングサンデー21･22合併号)

**อ้างอิง**

**แหล่งข้อมูลอื่น**
   เวปทางการ -   รวมรูปภาพและโฟโต้บุ๊ค date=2008-09-07 -   NICE.MeiYou date=2008-05-31  -   Ujido date=2008-11-19  
หมวดหมู่:นักแสดงญี่ปุ่น
หมวดหมู่:ไอดอลญี่ปุ่น
หมวดหมู่:บุคคลที่เกิดในปี พ.ศ. 2526
หมวดหมู่:บุคคลจากโมบาระ
อากิ โฮชิโนะ

อากิ โฮชิโนะ (Hoshino Aki); เกิด 14 มีนาคม พ.ศ. 2520) เป็นดารานักแสดงไอดอลชาวญี่ปุ่น
เธอสมรสกับโคเซ มิอูระ นักกีฬาจ๊อกกี้ เมื่อวันที่ 25 กันยายน พ.ศ. 2554

**ผลงาน**

**DVD**
 08/2545 I am Hoshino Aki- 02/2546 Play H- 10/2546 H School- 12/2546 AAA - Triple A- 01/2547 G Girl Private 001- 03/2547 Milk- 05/2547 Darn-Tarn- 09/2547 Se-jo! Series B: Aki Hoshino- 10/2547 Mangekyō- 11/2547 Silky Collection Se-jo- 11/2547 Kekkō Kamen RETURNS- 12/2547 Yaju no Shori Join 1316- 01/2548 STAR- 02/2548 Kekkō Kamen SURPRISE- 04/2548 Beach Angels in Hawaii- 05/2548 Honey Angel- 08/2548 With you -Aki Hoshino- 09/2548 NyaaA! (CD+DVD)- 09/2548 I Wish You Love- 10/2548 Gekkan Aki Hoshino- 01/2549 Kachikomi Keiji Ondorya! Daisōsasen Shinsaibashi o Fūsa seyo- 01/2549 Portfolio- 04/2549 Girls love live- 06/2549 Aki-Time- 07/2549 Play H- 07/2549 Watashi Tonjaimashita- 07/2549 Hoshino Expo- 08/2549 Gekkan Aki Hoshino Special- 09/2549 Bengoshi no Kuzu DVD Box (Japanese TV series)- 09/2549 Finder Love Guide DVD- 10/2549 Koibito Gokko- 12/2549 Marriage Life- 02/2550 Star-revealed- 0X/2551 Sneaker Lover Preview - 03/2551 Sneaker Lover

**ภาพยนตร์**
 มาสค์ไรเดอร์เดนโอ I'm Born! (2550)- ลูกสาวเจ้าพ่อขอเป็นครู (2552)

**อ้างอิง**

**แหล่งข้อมูลอื่น**
1211526
หมวดหมู่:นักแสดงญี่ปุ่น
หมวดหมู่:ไอดอลญี่ปุ่น
หมวดหมู่:บุคคลจากโตเกียว
โคกพนมดี

โบราณสถานเนินดินโคกพนมดี เป็นชุมชนโบราณสมัยก่อนประวัติศาสตร์ ที่ตั้งอยู่ในวัดโคกพนมดี ตำบลท่าข้าม อำเภอพนัสนิคม จังหวัดชลบุรี 

**ประวัติ**
โคกพนมดีเป็นเนินดินขนาดใหญ่ ลักษณะคล้ายเกาะที่ตั้งอยู่ในที่ราบลุ่ม มีรูปร่างค่อนข้างกลม เส้นผ่าศูนย์กลางประมาณ 230 เมตร มีพื้นที่ประมาณ 28 ไร่ จุดสูงสุดจากพื้นที่โดยรอบประมาณ 12 เมตร อยู่ในตำบลท่าข้าม อำเภอพนัสนิคม ผลการศึกษาพบว่า โคกพนมดีเป็นที่ตั้งชุมชนโบราณที่สามารถสร้างเครื่องมือหิน (ขวานหินขัด หินลับ หินบด ค้อนหิน หินกรวดสำหรับขัดผิว ภาชนะและกำไลหิน) เครื่องมือที่ทำจากกระดูกสัตว์ เช่น ฉมวก เครื่องมือที่ทำจากหอย เช่น มีด สิ่ว เครื่องประดับที่ทำจากเปลือกหอย และภาชนะดินเผาแบบเชือกทาบ เป็นชุมชนที่อพยพ และเปลี่ยนแปลงมาจากสังคมแบบดั้งเดิม ซึ่งมักอาศัยอยู่ในที่สูงดำรงชีวิตด้วยการล่าสัตว์และแสวงหาอาหารจากธรรมชาติ ต่อมาอพยพลงมาอยู่ที่โคกพนมดี ซึ่งในครั้งนั้นเป็นพื้นที่ชายฝั่งทะเลที่อุดมสมบูรณ์ด้วยทรัพยากรธรรมชาติทั้งจากป่าและทะเล มีผู้เสนอข้อคิดเห็นว่าเนินดินแห่งนี้เป็น Shell Mound สมัยก่อนประวัติศาสตร์ขนาดใหญ่ที่สุดแห่งหนึ่งในเอเซียอาคเนย์  ต่อมาผู้คนเหล่านั้นก็เริ่มพัฒนาการดำรงชีวิตด้วยการเพาะปลูกแบบเริ่มแรก ควบคู่กันไปกับการแสวงหาอาหารจากทะเล และล่าสัตว์

**ที่ตั้ง**
โบราณสถานเนินดินโคกพนมดี อยู่ที่วัดโคกพนมดี ตำบลท่าข้าม อำเภอพนัสนิคม จังหวัดชลบุรี 
แผนที่ทหาร พิมพ์ครั้งที่ 1 -RTSD ลำดับชุด L7017 ระวาง 5236 III รุ้ง 13 ฐ 34' 40"เหนือ แวง 101 ฐ 08'50 " ตะวันออก พิกัดกริด 47 PQR 317205

**โบราณสถาน**
โบราณสถานเนินดินโคกพนมดี การตั้งถิ่นฐานที่โคกพนมดีนี้น่าจะมี 2 สมัย คือ - สมัยแรก
มีอายุประมาณ 8,000 - 5,000 ปีมาแล้ว ดำรงชีพด้วยทรัพยากรจากทะเลเป็นสำคัญ (พบเปลือกหอย ก้างปลา กระดองเต่า และก้ามปู จำนวนมาก) - สมัยที่สอง
มีอายุประมาณ 5,000 - 2,000 ปีมาแล้ว ชุมชนน่าจะขยายตัวใหญ่ขึ้น เพราะได้พบภาชนะดินเผาเป็นจำนวนมาก เริ่มปลูกข้าว (พบเมล็ดข้าวที่เป็นถ่าน)

**ประกาศกรมศิลปากร**
โบราณสถานเนินดินโคกพนมดี พื้นที่ประมาณ 25 ไร่ กรมศิลปากรประกาศเป็นโบราณสถาน ในราชกิจจานุเบกษา เล่มที่ 101 ตอนที่ 125 ณ วันที่ 18 กันยายน พ.ศ. 2527

**อ้างอิง**
  ประกาศกรมศิลปากร ขึ้นทะเบียนโบราณสถานเนินดินโคกพนมดี อำเภอพนัสนิคม จังหวัดชลบุรี-  โคกพนมดี date=2005-11-18 -  ห้องจัดแสดงโบราณวัตุจากโคกพนมดี พิพิธภัณฑสถานแห่งชาติ ปราจีนบุรี

**แหล่งข้อมูลอื่น**
  ห้องจัดแสดงโบราณวัตุจากโคกพนมดี พิพิธภัณฑสถานแห่งชาติ ปราจีนบุรี
หมวดหมู่:สิ่งก่อสร้างในอำเภอพนัสนิคม
หมวดหมู่:โบราณสถานในจังหวัดชลบุรี
หมวดหมู่:ประเทศไทยยุคก่อนประวัติศาสตร์
เอทีวี

รถเอทีวี
เอทีวี (ATV ย่อจาก all-terrain vehicle) หรือ ควอดไบค์ (quad-bike หรือย่อว่า ควอด) เป็นรถที่มีเครื่องมอเตอร์ไซค์ออกแบบมาให้มีขนาดเล็ก และมีสี่ล้อสำหรับใช้ในทางวิบาก อย่างไรก็ตามทางแอนซี ได้นิยามว่า "เอทีวี" คือชื่อสำหรับยานยนต์ที่มีลักษณะสำหรับการขับขี่ที่มีแรงกดดันต่ำที่ยาง,และที่นั่งก็เป็นลักษณะที่ต้องถ่างขาหรือขึ้นคร่อมเวลาใช้งานโดยผู้ขับขี่ และมือทั้งสองข้างก็บังคับโดยจับที่แฮนด์ควบคุมขับขี่โดยมีคนบังคับคนเดียว ถึงแม้ว่าจะมีการประยุกต์ให้มีที่นั่งเพิ่มขึ้นมาอีกสองที่นั่ง (ตามแนวยาว) การประยุกต์ในการใช้งานแบบใหม่นี้ ก็ยังอยู่ในการพิจารณาอยู่
รถเอทีวี ถือกำเนิดขึ้นบนโลกใบนี้ครั้งแรก ราวปี 1960 เป็นผลงานของ John Gower ผู้ก่อตั้งบริษัท JGR Gunsport จากกรุงโตรอนโต ประเทศแคนาดา และ Fred Rohrer วิศวกรชาวสวิสเซอร์แลนด์ ในตอนแรกรถเอทีวี มีลักษณะเป็นรถสะเทินน้ำสะเทินบก 6 ล้อ มีชื่อเรียกว่า The Jiger จากนั้นในปี 1965 เริ่มมีการผลิตออกมาจำหน่ายมากขึ้นเนื่องจากเป็นที่ต้องการของตลาดโดยเฉพาะการทหารและกีฬา แต่ระยะเวลาเพียงไม่กี่ปี The Jiger ต้องปิดฉากลงหลังจากบริษัทมีปัญหาทางด้านการเงิน ในปี 1968 The Jiger ถูกผลิตออกมาได้เพียง 3 Model ทั้งหมดราว 3,337 คัน 
รถเอทีวี 3 ล้อคันแรกของโลก มีชื่อว่า "The Sperry-Rand Tricart" มันถูกออกแบบขึ้นปี 1967 โดย John Plessinger ที่จริงแล้วมันคือโปรเจ็คระหว่างเรียนที่ the Cranbrook Academy of Art และมันถูกผลิตออกสู่ตลาดในปี 1968 โดยนาย John Plessinger ได้ ขายลิขสิทธิ์ให้แก่ New Holland บริษัทผลิตรถแทรกเตอร์ แต่สุดท้ายกลับกลายเป็น Honda บริษัทยานยนต์ยักษ์ใหญ่ของญี่ปุ่นที่แย่งซีนไป ด้วยการมาของรถเอทีวี รุ่น US90 หรือเรียกอีกชื่อหนึ่งว่า ATC90 ในปี 1970
ATV เริ่มมีชื่อเสียงโด่งดังและเป็นที่รู้จักอย่างแพร่หลายมากขึ้น จากภาพยนตร์ชุด บอนด์เดอะซีรีส์เรื่อง Diamonds Are Forever (007 เพชรพยัคฆราช) จากฉากที่ James Bond แสดงโดย ฌอน คอนเนอรี ขี่เจ้า ATV 3 ล้อสัญชาติญี่ปุ่น รุ่น US90 หรือ ATC90 ของ หนีการไล่ล่าจากผู้ร้าย และมีให้เห็นผ่านตาจากซีรีย์โทรทัศน์อีกหลายเรื่อง เช่น Magnum, P.I. , Hart to Hart จากนั้นตลาดรถเอทีวี 3 ล้อ ก็เริ่มโตขึ้นเรื่อยๆ มีการพัฒนาประสิทธิภาพของรถให้ดียิ่งขึ้น และเมื่อตลาดเปิด คู่แข่งขันก็ย่อมเพิ่มมากขึ้นตามไปด้วย บริษัทยานยนต์ญี่ปุ่นเจ้าอื่นก็โดดเข้ามาร่วมแจมด้วย ไม่ว่าจะเป็น Kawasaki , Yamaha
จุดเริ่มต้นของรถเอทีวี 4 ล้อ กลับเป็น Suzuki ที่ชิงเปิดตัว "QuadRunner LT125" เอทีวี 4 ล้อคันแรกของโลก สู่สายตาสาธารณชน ในปี 1982 หลังจากนั้นตลาดรถเอทีวี 4 ล้อ ก็เปิดฉากฟาดฟันกันอย่างดุเดือด พัฒนาประสิทธิภาพเครื่องยนต์ ออกแบบรถให้ล้ำนำสมัย เพื่อแย่งชิงเป็นผู้นำตลาด และก็เป็น Honda ที่ทำสำเร็จ ครองตลาดเอทีวีสูงถึง 69% ในสหรัฐอเมริกาช่วงปี 1984 ถึง 1987 ส่วนรถเอทีวีสัญชาติอเมริกันคันแรกคือ "the Trailboss" จากค่าย Polaris เข้าสู่ตลาดในปี 1985 ในยุคหลังเริ่มมีการนำรถเอทีวีมาใช้ในงานไร่มากขึ้น
เมื่อรถเอทีวีเป็นที่นิยมในหมู่มาก จึงมีการจัดการแข่งขันอย่างเป็นทางการรายการแรก คือ The Grand National Cross Country จัดขึ้นในปี 1980 และ ATV National Motocross Championship series ในปี 1985 จนถึงปัจจุบัน

**อ้างอิง**
  รายละเอียดเอทีวี-  ความเป็นมาของเอทีวี

**แหล่งข้อมูลอื่น**
  รวมเว็บไซต์เกี่ยวกับเอทีวี date=2009-02-01 
หมวดหมู่:ยานพาหนะ
สระสี่เหลี่ยม

โบราณสถาน สระน้ำ สระสี่เหลี่ยม เป็นโบราณสถานแหล่งน้ำที่ใช้ในชุมชนโบราณตั้งแต่สมัยทวารวดี ที่ตั้งอยู่ในอำเภอพนัสนิคม จังหวัดชลบุรี 

**ประวัติ**
ไฟล์:โบราณสถานสระน้ำสระสี่เหลี่ยม1.jpg|250px|thumb|right|โบราณสถานสระน้ำสระสี่เหลี่ยม ตำบลสระสี่เหลี่ยม อำเภอพนัสนิคม
โบราณสถาน สระน้ำ สระสี่เหลี่ยม แห่งนี้ กรมศิลปากรได้มาสำรวจและขึ้นทะเบียนเป็นโบราณสถานวัตถุไว้เมื่อ พ.ศ. 2474 ตัวสระเป็นศิลาแลงรูปสี่เหลี่ยม ขนาด 5C5 วาลึก 2 วาเศษ ได้ขุดตัดหินเป็นหน้าเรียบเล็กลงไปเป็นแนวดิ่ง ได้มุมฉากทั้งสี่ด้าน คล้ายกับเครื่องจักรตัดจึงน่าอัศจรรย์นัก ทางด้านทิศตะวันตกมีบันไดหินลงไป12ขั้น ปี พ.ศ. 2512 กรมชลประทานได้ขุดคลองจาก ท่าลาด อ.พนมสารคาม ผ่านเข้ามาใกล้ได้ขุดดินถมบันไดบางส่วน เหลือไว้ให้เห็นเพียงเล็กน้อย ทางราชการได้ตั้งชื่อของตำบลนี้ตามลักษณะของรูปสระสี่เหลี่ยมว่า ตำบลสระสี่เหลี่ยม อำเภอพนัสนิคม จ.ชลบุรี 
ครั้งสมัยพระอินทร์อาสาเป็นเจ้าของเมืองพนัสนิคม ตามหลักฐานทางประวัติศาสตร์ไม่ปรากฏว่าผู้ใดขุดสระนี้ไว้ เพื่อให้น้ำไก่ จึงสันนิษฐานว่า สระนี้ขุดพร้อมกันกับเมืองพระรถ อยู่ที่ตำบลหน้าพระธาตุ ในสมัยทราวดี ราวพุทธศตวรรษที่ 13-17 ผู้ที่ขุดจะต้องมีบุญบารมี ครองบ้านครองเมือง ที่นี้คงเป็นชุมชนแห่งหนึ่งในสมัยนั้น ยังมีรอยเท้าคนโบราณปรากฏบนหินขอบสระด้านทิศเหนือ กาลเวลาต่อมาอาจอพยพย้ายถิ่นฐานหรือล้มตาย จึงกลายเป็นบ้านเมืองร้างไป 
หลักฐานทางประวัติศาสตร์ปี พ.ศ. 2372 ในแผ่นดินพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ มีผู้คนจากบ้านหน้าพระธาตุ อพยพมาตั้งบ้านเรือนอยู่อาศัยทำมาหากินที่สระสี่เหลี่ยมนี้ กับคนจีนอีกพวกหนึ่งได้ตั้งบ้านเรือนกระจัดกระจายกันอยู่ คนจีนได้ยึดเอาบริเวณสระสร้างห้องแถวเป็นที่อยู่อาศัยและขายของกินของใช้ต่าง ๆ ชาวบ้านเรียกกันติดปากว่า เนินตลาด หรือเดิรตลาด มีตำนานเล่าต่อ ๆ กันว่าพระรถในเรื่องพระรถเมรีทรงได้ขุดสระนี้เพื่อให้น้ำไก่ และยังเสด็จไปพนันตีไก่กับพระเจ้าอู่ทองอู่ไท ที่ ต.ดงน้อย จ.ปราจีนบุรี โดยพนันเอาบ้านเอาเมืองกัน 
ยังมีหลักฐานทางภูมิศาสตร์ให้เห็นแนวทางเดินของคนโบราณจากบริเวณตำบลหน้าพระธาตุมาถึงสระ และมีคลองจากหน้าพระธาตุมาบ้านหลวงถึงหัวถนน จากหัวถนนมีถนนดินเป็นแนวมาถึงสระสี่เหลี่ยมเลยไปยัง อ.พนมสารคราม อ.สนามไชยเขต จ.ฉะเชิงเทรา และ อ.ศรีมโหสถ จ.ปราจีนบุรี ซึ่งเป็นเมืองโบราณสมัยทราวดีเช่นเดียวกับเมืองพระรถใน อ.พนัสนิคม 

**ที่ตั้ง**
โบราณสถาน สระน้ำ สระสี่เหลี่ยม อยู่ที่ บ้านสระสี่เหลี่ยม ตำบลสระสี่เหลี่ยม อำเภอพนัสนิคม จังหวัดชลบุรี 
แผนที่ทหาร พิมพ์ครั้งที่1 -RTSD ลำดับชุดL7017 ระวาง 5236 III รุ้ง 13ฐ 33' 10"เหนือ แวง 101 ฐ 12'20 " ตะวันออก พิกัดกริด 47 PQR 380992 

**โบราณสถาน**
โบราณสถาน สระน้ำ สระสี่เหลี่ยม 
หลักฐานที่พบ ได้แก่
# สระน้ำรูปสี่เหลี่ยมผืนผ้าขนาดกว้าง 12 เมตร ยาว 15 เมตร ขุดลงไปบนพื้นศิลาแลง 
# แนวถนนพระรถ 
หมายเหตุ - สำรวจ 2536 - บริเวณสระสี่เหลี่ยม เคยมีแท่งหินตั้งอยู่อาจจะเป็นแท่นบูชาแต่ปัจจุบันสูญหายไปแล้ว

**ประกาศกรมศิลปากร**
กรมศิลปากรได้มาสำรวจและประกาศขึ้นทะเบียนเป็นโบราณสถาน ในราชกิจจานุเบกษา เล่ม 52 หน้า 3684 ไว้เมื่อ 8 มีนาคม พ.ศ. 2474

**อ้างอิง**
  สระสี่เหลี่ยม ประวัติศาสตร์ทวารวดี date=2004-01-03 

**แหล่งข้อมูลอื่น**
  สระสี่เหลี่ยม ประวัติศาสตร์ทวารวดี date=2004-01-03 
หมวดหมู่:สิ่งก่อสร้างในอำเภอพนัสนิคม
หมวดหมู่:โบราณสถานในจังหวัดชลบุรี
บงกช คงมาลัย

บงกช เบญจรงคกุล (สกุลเดิม คงมาลัย; เกิด 15 เมษายน พ.ศ. 2528) ชื่อเล่น ตั๊ก เป็นนักแสดงและพิธีกรชาวไทย 

**ประวัติ**
บงกช เป็นบุตรสาวของศิริชัย คงมาลัย กับธนาภา ชีพนุรักษ์ เป็นชาวสุพรรณบุรี ครอบครัวฝ่ายบิดามีเชื้อสายจีนและอินเดีย ส่วนครอบครัวฝั่งมารดามีเชื้อสายลาวโซ่งและมอญ บงกชสำเร็จการศึกษาจากโรงเรียนลาดปลาเค้าพิทยาคม จากนั้นพักการเรียนมหาวิทยาลัยรามคำแหง เข้าวงการบันเทิงเพื่อต้องการหาเงินเลี้ยงครอบครัว มีผลงานแจ้งเกิดด้วยวัยเพียง 15 ปี จากบท "อีสา" ในภาพยนตร์ย้อนยุคเรื่อง บางระจัน ต่อมามีผลงานภาพยนตร์เรื่อง ขุนแผน แล้วมาพลิกบทบาทเป็น "สมทรง" ในเรื่อง ไอ้ฟัก ตามด้วย อำมหิตพิศวาส รับบทเป็น แพรว
ทางด้านผลงานละครแสดงละครเรื่อง ซุ้มสะบันงา, ลูกแม่ ทางช่อง 7 นิราศสองภพ, รักแผลงฤทธิ์ ทางช่อง 3 เสน่ห์จันทร์ ทางช่อง 5 และยังเคยเป็นพิธีกรรายการ "ตอกไข่ใส่จอ" ทางไอทีวี

**ชีวิตส่วนตัวและชีวิตครอบครัว**
คุณแม่ของบงกช คงมาลัยได้กล่าวในรายการชิงร้อยชิงล้าน ชะชะช่า ว่าได้ตั้งชื่อเล่น "ตั๊ก" ตามมยุรา เศวตศิลา ซึ่งมีชื่อเล่นเดียวกัน เคยเปลี่ยนชื่อจริงเป็น อจลา คงมาลัย เนื่องในโอกาสอายุครบเบญจเพส นอกจากนี้แล้วยังมีศักดิ์เป็นลูกพี่ลูกน้องกับอาทิวราห์ คงมาลัย นักร้องนำวงบอดี้สแลม เป็นหลานของยืนยง โอภากุล และยิ่งยง โอภากุล สมาชิกวงคาราบาว
และได้สร้างความฮือฮาในสังคมเมื่อปลายปี พ.ศ. 2555 เมื่อจู่ ๆ ก็ได้ประกาศหมั้นและแต่งงานกับบุญชัย เบญจรงคกุล นักธุรกิจสื่อสารที่มีชื่อเสียง ประธานบริษัทดีแทค ซึ่งมีอายุมากกว่าคราวพ่อ อย่างกะทันหัน แม้กระทั่งแอ๊ด คาราบาว ซึ่งมีศักดิ์เป็นลุง ก็ยังเพิ่งทราบ โดยทั้งสองได้เข้าสู่พิธีสมรสที่โรงแรมโอเรียลเต็ล เมื่อวันที่ 28 มีนาคม พ.ศ. 2556 และได้ให้กำเนิดบุตรชายเมื่อวันที่ 8 กันยายน 2556 เวลา 9:49 น.ด้วยวิธีการผ่าคลอดโดยตั้งชื่อว่า ด.ช.ชีวกิตติ์ สมเด็จพระมหารัชมังคลาจารย์ (ช่วง วรปุญฺโญ) ตั้งชื่อให้โดยมีความหมายว่า "ผู้ทรงเกียรติ" และมีชื่อเล่นว่า ข้าวหอม

**กระแสการถูกวิจารณ์**
เมื่อวันที่ 10 พฤษภาคม 2555 บงกช ได้ลงข้อความบนเฟซบุ๊กของเธอ แสดงความชื่นชมยินดีต่อการเสียชีวิตของนายอำพล ตั้งนพกุล หรือ อากง เป็นเหตุให้ต่อมาในวันที่ 12 พฤษภาคม ขณะที่เธอจะเดินทางเข้าเมืองพัทยา เพื่อถ่ายทำภาพยนตร์ เธอถูกคนเสื้อแดงจำนวนมาก ชุมนุมร้องขับไล่ตลอดทาง จนต้องยกเลิกการถ่ายทำในวันนั้น

**ผลงาน**

**ภาพยนตร์**

**ละครโทรทัศน์**

**มิวสิกวิดีโอ**
ก้มหน้ายอมอาย ของ พาเมล่า เบาว์เด้นท์ (2543)
*ขอเลวแค่นี้ ของ ปาน ธนพร (2545)
*รักแท้แพ้ใกล้ชิด ของ ปาน ธนพร (2545)
*เธอเป็นแฟนฉันแล้ว ของ กะลา (2546)
*ผู้หญิงนิสัยไม่ดี ของ วงพิงค์ (2550)
*ไม่เคยลืม ของ เคลิ้ม (2553)

**เพลง**
จะบอกก็ไม่บอก (ประกอบละครเรื่อง รักแผลงฤทธิ์)

**ผลงานกำกับ**

**รางวัล**
 รางวัลพระราชทานพระสุรัสวดี ครั้งที่ 24 ประจำปี พ.ศ. 2543 ตุ๊กตาเงินดาวรุ่งฝ่ายหญิง จาก บางระจัน- รางวัลชาวพุทธตัวอย่าง- เข้าชิง รางวัลโทรทัศน์ทองคำ ครั้งที่ 27 นักแสดงสมทบหญิงดีเด่น จากละครเรื่อง สาวน้อย

**เครื่องราชอิสริยาภรณ์**

**อ้างอิง**

หมวดหมู่:นักแสดงจากจังหวัดสุพรรณบุรี
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอินเดีย
หมวดหมู่:ชาวไทยเชื้อสายไทดำ
หมวดหมู่:ชาวไทยเชื้อสายมอญ
หมวดหมู่:นักแสดงเด็กหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ผู้กำกับภาพยนตร์ชาวไทย
หมวดหมู่:ศิลปินที่เป็นแนวร่วมกปปส.
ซูซูมุ ฮานางาตะ

ซูซูมุ ฮานางาตะ (Hanagata Susumu) นักมวยสากลชาวญี่ปุ่น เกิดเมื่อ 21 มกราคม พ.ศ. 2489 ที่โยโกฮามะ ประเทศญี่ปุ่น สถิติการชก 65 ครั้ง ชนะ 41 (น็อค 7) เสมอ 9 แพ้ 15 

**ประวัติ**
ฮานางาตะเริ่มชกมวยสากลอาชีพเมื่อ พ.ศ. 2506 จนกระทั่ง พ.ศ. 2512 จึงมีโอกาสได้ชิงแชมป์โลกรุ่นฟลายเวทของสภามวยโลกจากเอเฟรน ตอร์เรส เป็นครั้งแรกแต่ฮานางาตะเป็นฝ่ายแพ้คะแนนไป ฮานางาตะยังขึ้นชิงแชมป์โลกรุ่นฟลายเวทต่อมาอีก 3 ครั้ง แต่ไม่ประสบความสำเร็จทั้งสิ้น รวมทั้งมาชิงแชมป์โลกรุ่นฟลายเวทของสมาคมมวยโลก แพ้คะแนน ชาติชาย เชี่ยวน้อยที่ กทม. ด้วย 
หลังจากชกแพ้คะแนนชาติชายไปแล้ว ฮานางาตะรู้สึกข้องใจจึงขอแก้มือกับชาติชายอีกครั้งที่ญี่ปุ่น ซึ่งในการชกคราวนี้ ชาติชายถูกปลดออกจากตำแหน่งแชมป์โลกไปก่อนเพราะทำน้ำหนักตามพิกัดไม่ได้ เมื่อชกกัน ฮานางาตะเป็นฝ่ายชนะน็อค ชาติชายในยกที่ 6 ได้ครองแชมป์โลกสมใจ แต่แค่ป้องกันตำแหน่งครั้งแรกก็เสียแชมป์ให้เออร์บิโต ซาลาวาเรียไป
หลังจากเสียแชมป์แล้ว ฮานางาตะยังขึ้นชิงแชมป์โลกรุ่นฟลายเวทอีกสองครั้ง คือ ชิงแชมป์แก้มือกับซาลาวาเรียอีกครั้ง แต่ก็แพ้คะแนนไปอีก จากนั้นหันไปชิงแชมป์โลกรุ่นฟลายเวทของสภามวยโลก แพ้คะแนนมิเกล คันโต อีกครั้ง จึงแขวนนวมไปในที่สุด

**เกียรติประวัติ**
 แชมป์ญี่ปุ่นรุ่นฟลายเวท (2512 - 2516)- แชมป์โลกรุ่นฟลายเวท WBA
** ชิง 18 ตุลาคม 2517 ชนะน็อค ชาติชาย เชี่ยวน้อย ยก 6 ที่ ญี่ปุ่น
** เสียแชมป์ 1 เมษายน 2518 แพ้คะแนน เออร์บิโต้ ซาลาวาเรีย ที่ ญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 28 พฤศจิกายน 2512 แพ้คะแนน เอเฟรน ตอร์เรส ที่ เม็กซิโก
** ชิงแชมป์โลกรุ่นฟลายเวท WBC เมื่อ 30 เมษายน 2514 แพ้คะแนน เออร์บิโต ซาลาวาเรีย ที่ ฟิลิปปินส์
** ชิงแชมป์โลกรุ่นฟลายเวท WBA เมื่อ 4 มีนาคม 2515 แพ้คะแนน มาซาโอะ โอบะ ที่ ญี่ปุ่น
** ชิงแชมป์โลกรุ่นฟลายเวท WBA เมื่อ 27 ตุลาคม 2516 แพ้คะแนน ชาติชาย เชี่ยวน้อย ที่ กทม.
** ชิงแชมป์โลกรุ่นฟลายเวท WBA เมื่อ 7 ตุลาคม 2518 แพ้คะแนน เออร์บิโต ซาลาวาเรีย ที่ ญี่ปุ่น
** ชิงแชมป์โลกรุ่นฟลายเวท WBC เมื่อ 15 พฤษภาคม 2519 แพ้คะแนน มิเกล คันโต ที่ เม็กซิโก

**อ้างอิง**
  สถิติการชก boxrec.com - คนเหล็ก. ย้อนอดีตมวยดัง: ซูซูมุ ฮานางาตะ คู่ปรับตัวฉกาจของชาติชาย.นิตยสารมวยโลก. ฉบับที่ 1185 พฤษภาคม 2550 หน้า 40 -41
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA
หมวดหมู่:บุคคลจากโยโกฮามะ
มิเกล กันโต

มิเกล คันโต (Miguel Canto) นักมวยสากลชาวเม็กซิโก เกิดเมื่อ 30 มกราคม พ.ศ. 2491 ที่เมริดา รัฐยูคาตัน ประเทศเม็กซิโก สถิติการชก 74 ครั้ง ชนะ 61 (น็อค 15) เสมอ 4 แพ้ 9 

**ประวัติ**
คันโตเริ่มชกมวยสากลอาชีพเมื่อ พ.ศ. 2512 ได้ครองแชมป์ฟลายเวทของเม็กซิโกเมื่อ พ.ศ. 2515 เป็นตำแหน่งแรก ในระหว่างนี้ได้ขึ้นชิงแชมป์โลกรุ่นฟลายเวทของสภามวยโลกแต่ไม่สำเร็จ จนอีกสองปีต่อมาคันโตจึงได้เป็นแชมป์โลกเมื่อชิงแชมป์โลกรุ่นฟลายเวทของสภามวยโลกอีกครั้ง คราวนี้ชนะคะแนน โชจิโอกูม่า เมือ พ.ศ. 2518 คันโตสามารถป้องกันแชมป์โลกได้ถึง 14 ครั้ง ซึ่งกลายเป็นสถิติโลกของรุ่นฟลายเวท ตั้งแต่ พ.ศ. 2522 – 2549 รวม 27 ปี ก่อนจะถูกทำลายลงโดยพงษ์ศักดิ์เล็ก ศิษย์คนองศักดิ์ที่ป้องกันแชมป์ได้ 17 ครั้ง
คันโตเสียแชมป์ให้ปาร์ค ชานฮี นักมวยสากลชาวเกาหลีใต้เมื่อ พ.ศ. 2522 โดยเป็นฝ่ายแพ้คะแนนแบบสูสี คันโตขึ้นชิงแชมป์โลกแก้มือกับปาร์คอีกครั้ง ผลปรากฏว่าเสมอกัน ชิงแชมป์คืนไม่สำเร็จ หลังจากนั้น คันโตยังคงชกมวยต่อไป แม้ว่าจะไม่มีโอกาสได้ชิงแชมป์โลกอีกเลย จนกระทั่งในช่วง พ.ศ. 2524 – 2525 การชกของคันโตเริ่มแย่ลง แพ้น็อคติดต่อกันถึง 3 ครั้ง จึงตัดสินใจแขวนนวมไปในที่สุด

**เกียรติประวัติ**
 แชมป์เม็กซิโกรุ่นฟลายเวท (2515 - 2517)- แชมป์โลกรุ่นฟลายเวท WBC
** ชิง 8 มกราคม 2518 ชนะคะแนน โชจิ โอกูม่า ที่ ญี่ปุ่น
** ป้องกันแชมป์ครั้งที่ 1, 24 พฤษภาคม 2518 ชนะคะแนน เบตูลิโอ กอนซาเลส ที่ เม็กซิโก
** ป้องกันแชมป์ครั้งที่ 2, 23 สิงหาคม 2518 ชนะน็อค จิโร ทากาดะ ยก 11 ที่ เม็กซิโก
** ป้องกันแชมป์ครั้งที่ 3, 13 ธันวาคม 2518 ชนะคะแนน อิกนาซิโอ เอสปินัล ที่ เม็กซิโก
** ป้องกันแชมป์ครั้งที่ 4, 15 พฤษภาคม 2519 ชนะคะแนน ซูซูมุ ฮานากาตะ ที่ เม็กซิโก
** ป้องกันแชมป์ครั้งที่ 5, 3 ตุลาคม 2519 ชนะคะแนน เบตูลิโอ กอนซาเลส ที่ เวเนซุเอลา
** ป้องกันแชมป์ครั้งที่ 6, 19 พฤศจิกายน 2519 ชนะคะแนน ออร์ลันโด ฮาเวียร์โต ที่ สหรัฐ
** ป้องกันแชมป์ครั้งที่ 7, 24 เมษายน 2520 ชนะคะแนน หลุยส์ เรเยส อาร์นัล ที่ เวเนซุเอลา
** ป้องกันแชมป์ครั้งที่ 8, 15 มิถุนายน 2520 ชนะคะแนน คิมิโอ ฟูเรซาวา ที่ ญี่ปุ่น
** ป้องกันแชมป์ครั้งที่ 9, 17 กันยายน 2520 ชนะคะแนน มาร์ติน วาร์กัส ที่ เม็กซิโก
** ป้องกันแชมป์ครั้งที่ 10, 30 พฤศจิกายน 2520 ชนะคะแนน มาร์ติน วาร์กัส ที่ ชิลี
** ป้องกันแชมป์ครั้งที่ 11, 4 มกราคม 2521 ชนะคะแนน โชจิ โอกูม่า ที่ ญี่ปุ่น
** ป้องกันแชมป์ครั้งที่ 12, 18 เมษายน 2521 ชนะคะแนน โชจิ โอกูม่า ที่ ญี่ปุ่น
** ป้องกันแชมป์ครั้งที่ 13, 20 พฤศจิกายน 2521 ชนะคะแนน ฟ้าคำรณ วิบูลย์ชัย ที่ สหรัฐ
** ป้องกันแชมป์ครั้งที่ 14, 10 กุมภาพันธ์ 2522 ชนะคะแนน อันโตนีโอ อวีล่า ที่ เม็กซิโก
** เสียแชมป์ 18 มีนาคม 2522 แพ้คะแนน ปาร์ค ชานฮี ที่ เกาหลีใต้- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 4 สิงหาคม 2516 แพ้คะแนน เบตูลิโอ กอนซาเลซ ที่ เวเนซุเอลา
** ชิงแชมป์โลกรุ่นฟลายเวท WBC เมื่อ 9 กันยายน 2522 เสมอกับ ปาร์ค ชานฮี ที่ เกาหลีใต้

**อ้างอิง**
  สถิติการชก boxrec.com date=2012-10-10  - คนเหล็ก. ย้อนอดีตมวยดัง: มิเกล แองเจล คันโต ราชาฟลายเวทของจังโก้. นิตยสารมวยโลก. ปีที่ 25 ฉบับที่ 1220 กุมภาพันธ์ 2551 หน้า 42 - 43

**แหล่งข้อมูลอื่น**
International Boxing Hall of Fame  Bio date=2007-10-12 
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐยูกาตัน
เทคเคน (ภาพยนตร์ พ.ศ. 2552)

เทคเคน หรือชื่ออย่างเป็นทางการ เทคเค่น (Tekken; 鉄拳) เป็นภาพยนตร์จากเกมส์เทคเคน ซึ่งจัดฉายครั้งแรกฉายใน ค.ศ. 2009 โดยในวันที่ 5 พฤศจิกายน ค.ศ. 2009 ภาพยนตร์ชุดดังกล่าวได้จัดแสดงที่ตลาดจัดแสดงภาพยนตร์อเมริกัน และวันที่ 14 มกราคม ค.ศ. 2010 เทรลเลอร์ของภาพยนตร์ดังกล่าวได้รับการเปิดตัว และจัดฉายภาพยนตร์รอบปฐมทัศน์ในญี่ปุ่นวันที่ 20 มีนาคม ค.ศ. 2010

**โครงเรื่อง**

**นักแสดง**
 จอน ฟู รับบทเป็น จิน คาซามะ - เอียน แอนโธนี่ เดล รับบทเป็น คาซึยะ มิชิมะ- Cary-Hiroyuki Tagawa รับบทเป็น เฮย์ฮาจิ มิชิมะ- Cung Le รับบทเป็น มาร์แชล ลอว์- Candice Hillebrand รับบทเป็น นีน่า วิลเลี่ยมส์- Marian Zapico รับบทเป็น แอนนา วิลเลี่ยมส์- Luke Goss รับบทเป็น สตีฟ ฟอกซ์- Chiaki Kuriyama รับบทเป็น หลิง เสี่ยวหยู- Holly Marie Combs รับบทเป็น คริสตี้ มอนเตโร่- ลาธีฟ คราวเดอร์ รับบทเป็น เอ็ดดี้ กอร์โด้- Darrin Henson รับบทเป็น ราเวน- Gary Daniels รับบทเป็น ไบรอัน ฟิวรี่- Gary Ray Stearns รับบทเป็น โยชิมิตสึ- นาธาน โจนส์ รับบทเป็น แคร็ก มาร์ดัค- Randal Reeder รับบทเป็น นักสู้ลับ- David Pitt รับบทเป็น แจ็ค (Tekken Police) - Mircea Monroe รับบทเป็น คาร่า- Charisma Carpenter รับบทเป็น แมด. เทค- Louis Herthum รับบทเป็น หัวหน้าการ์ด Tekken- Michael Showers รับบทเป็น ผู้ช่วยหัวหน้าการ์ด- Jevon Miller รับบทเป็น นักสู้ที่ถูกปฏิเสธ- Roger "El Matador" Huerta รับบทเป็น มิเกล คาบัลเลโร่ โรโจ- นักแสดงไม่ระบุนาม รับบทเป็น แชง

**อ้างอิง**

**แหล่งข้อมูลอื่น**
  TekkenThailand date=2008-07-06 -   IMDb-  เทคเคนพีเดีย date=2008-06-17 
หมวดหมู่:ภาพยนตร์ที่สร้างจากเกม
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์อเมริกัน
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่ถ่ายทำในรัฐลุยเซียนา
สถานีย่อย:การทหาร/วันนี้ในอดีต/10 มิถุนายน

10 มิถุนายน- พ.ศ. 2482 (ค.ศ. 1940) - สงครามโลกครั้งที่สอง:อิตาลีประกาศสงครามกับฝรั่งเศสและสหราชอาณาจักร- พ.ศ. 2488 (ค.ศ. 1945) - กองทัพออสเตรเลียเข้าปลดปล่อยบรูไน
จดหมายเหตุเดือนมิถุนายน
กิ้งกือมังกรสีชมพู

กิ้งกือมังกรสีชมพู (Shocking pink millipede; Desmoxytes purpurosea)  เป็นกิ้งกือมังกรที่พบในประเทศไทยเพียงแห่งเดียวในโลก  ค้นพบโดยนักสำรวจสมัครเล่น กลุ่ม siamensis.org ซึ่งต่อมาได้แจ้งให้ ศ.ดร.สมศักดิ์ ปัญหา และคณะทราบ  เมื่อเดือน พฤษภาคม พ.ศ. 2550 บริเวณป่าเขาหินปูนแถบภาคกลางตอนบนต่อกับภาคเหนือตอนล่าง
กิ้งกือมังกรสีชมพูจัดในวงศ์กิ้งกือมังกร มีสีชมพูสดใสแบบช็อกกิงพิงก์ (shocking pink) มีปุ่มหนามคล้ายมังกร เมื่อโตเต็มวัยจะมีลำตัวยาวประมาณ 7 ซม. มีจำนวนปล้องราว 20-40 ปล้อง และสามารถขับสารพิษประเภทไซยาไนด์ออกมาจากต่อมขับสารพิษข้างลำตัวเพื่อป้องกันตนเองจากศัตรูธรรมชาติ
กิ้งกือมังกรสีชมพู พบเป็นแห่งแรกในโลกที่ประเทศไทย ในอำเภอลานสัก จังหวัดอุทัยธานี
และยังพบได้ที่วนอุทยานถ้ำเพชร-ถ้ำทอง อำเภอตาคลี จังหวัดนครสวรค์อีกด้วย

**อ้างอิง**
หมวดหมู่:สัตว์ขาปล้อง
หมวดหมู่:สิ่งมีชีวิตเฉพาะถิ่น
หมวดหมู่:การค้นพบในปี พ.ศ. 2550
หมวดหมู่:กิ้งกือเอเชีย
เซอร์ไวเวอร์ จีน

เซอร์ไวเวอร์ จีน (Survivor: China) เป็นฤดูกาลครั้งที่ 15 ของรายการเซอร์ไวเวอร์ ถ่ายทำที่ เซี่ยงไฮ้ การแข่งขันจะมีลักษณะของวัฒนธรรมจีนอยู่ เป็นฤดูกาลที่มีผู้เข้าแข่งขัน 16 คน ซึ่งเดินทางมานครเซี่ยงไฮ้ ต่อรถไฟเข้ามา ที่เมืองวูลิ่ง ทุกคนเดินทางโดยการขึ้นรถบรรทุก ชมทิวทัศน์ชนบทที่สวยงาม เริ่มแรกพิธีกรผู้ดำเนินรายการ ได้กล่าวต้อนรับ ผู้เข้าแข่งขันทุกคนได้ทำพิธีสักการะพระพุทธรูป ก่อนการแข่งขัน สัมภาระทั้งหมดต้องแบกขึ้นภูเขาไป
สิ่งที่ทำให้ฤดูกาลนี้แตกแต่งออกไปเล็กน้อยคือ ในฤดูกาลนี้จะไม่มีการส่งคนไปเกาะอัปยศแต่จะเปลี่ยนเป็นให้เผ่าที่ชนะรางวัลสามารถเลือกลักพาตัวได้ 1 คนจากเผ่าที่แพ้การแข่งขันชิงรางวัลและคนๆ นั้นจะได้เบาะแสในการหาเครื่องรางภูมิคุ้มกันที่ถูกซ่อนไว้อีกด้วย
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 21 กันยายน พ.ศ. 2550 เวลา 13:00 น. ตามเวลาประเทศไทย

**รายละเอียดของฤดูกาล**
 เผ่า :
 เฟย์ ลอง สีประจำเผ่า สีแดง
 ฉานฮู สีประจำเผ่า สีทอง
 เห่ย ต้า เฟิง สีประจำเผ่า สีดำ- สิทธิคุ้มกัน : ตุ๊กตาทหารจีนยุคโบราณ- สร้อยสิทธิคุ้มกัน : เงินสมัยโบราณของจีนที่มีลักษณะเป็นวงกลมมีรู ถูกนำมาร้อยเป็นสร้อย- คบเพลิง : เป็นไม้ ทรงกระบอก มีอักษรจีน- สภาเผ่า : ออกแบบเป็นวัดจีน อยู่ท่ามกลางป่า

**ผู้เข้าแข่งขัน**

**การแข่งขัน**

**การโหวต**

**ดูเพิ่ม**
ซเซอร์ไวเวอร์
เซอร์ไวเวอร์
เซอร์ไวเวอร์
หมวดหมู่:รายการโทรทัศน์ที่มีฉากในประเทศจีน
อะดีโนซีนไตรฟอสเฟต

อะดีโนซีนไตรฟอสเฟต (adenosine triphosphate: ATP) เป็นสารให้พลังงานสูงแก่เซลล์ ผลิตจากกระบวนการสังเคราะห์ด้วยแสง หรือการหายใจระดับเซลล์และถูกใช้โดยกระบวนการต่าง ๆ ของร่างกาย เช่น สลายอาหาร, active transport, move
ในสิ่งมีชีวิต ATP ถูกสร้างขึ้นด้วยวิถีทางต่าง ๆ ดังนี้- Substrate-level phosphorylation ATP สร้างขึ้นได้ โดยอาศัยพลังงานจากการย่อยสลายสารประกอบที่มีพลังงานสูงกว่า เช่น ใน ไกลโคไลซิส มีการย่อยฟอสโฟอีนอลไพรูเวต (Phosphoenolpyruvate) แล้วย้ายหมู่ฟอสเฟต ที่มีพลังงานสูงมาต่อกับ ADP ทำให้กลายเป็น ATP- ปฏิกิริยาออกซิเดทีพฟอสโฟรีเลชัน และปฏิกิริยาโฟโตฟอสโฟรีเลชัน ในกระบวนการเมแทบอลิซึมแบบออกซิเดทีพและกระบวนการสังเคราะห์ด้วยแสง จะทำให้เกิดความต่างของความเข้มข้นโปรตอน (H+) ระหว่างสองด้านของเยื่อหุ้มขึ้น (ในไมโทคอนเดรียและคลอโรพลาสต์) เมื่อมีการไหลกลับของโปรตอน จะมีพลังงานขับดันให้เกิดการสังเคราะห์ ATP จาก ADP และ Pi ขึ้นได้  - ปฏิกิริยาของเอนไซม์ adenylate kinase AMP ที่เกิดขึ้นเนื่องจากการย่อยสลายตัดเอาฟอสเฟตออกไป (เกิดขึ้นในบางกระบวนการ เช่น การ ออกซิเดชันของกรดไขมัน) จะสามารถกลับไปเป็น ATP ได้โดยผ่านขั้นตอนที่เร่งปฏิกิริยาโดยเอนไซม์ adenylate kinase

**อ้างอิง**
หมวดหมู่:นิวคลีโอไทด์
หมวดหมู่:การหายใจระดับเซลล์
หมวดหมู่:โคเอนไซม์
วิกิพีเดีย:เสนอบทความคุณภาพ/โรงเรียนสุรศักดิ์มนตรี

=== โรงเรียนสุรศักดิ์มนตรี**
โรงเรียนสุรศักดิ์มนตรี ถูกเสนอเมื่อ 10 มิ.ย. พ.ศ. 2551 และจะได้รับการพิจารณาภายในวันที่ 24 มิ.ย. พ.ศ. 2551
 เสนอชื่อ 
สนับสนุน 
#
#
คัดค้าน
#
#
เสนอแนะการปรับปรุง
#
เรียวเฮ ไซงัง

เรียวเฮ ไซงัง หรือ เรียวเฮ ไซกัง (Saigan Ryōhei; เกิด 30 กรกฎาคม พ.ศ. 2490 โตเกียว ญี่ปุ่น) เป็นนักวาดการ์ตูนชาวญี่ปุ่น ผลงานเด่นของเขาคือมังงะเรื่อง ซังโจเมะโนะยูฮิ (San-chōme no Yūhi) ที่ได้รับการดัดแปลงให้เป็นภาพยนตร์ญี่ปุ่นที่ประสบความสำเร็จ ชื่อ ถนนสายนี้ หัวใจไม่เคยลืม (Always: Sunset on Third Street, พ.ศ. 2548) และภาพยนตร์ภาคต่อที่ชื่อ ถนนสายนี้ หัวใจไม่เคยลืม 2 (Always: Sunset on Third Street 2, พ.ศ. 2550) ทั้ง 2 ภาค กำกับโดยผู้กำกับภาพยนตร์ชาวญี่ปุ่น ทากาชิ ยามาซากิ  

**ผลงาน**
ผลงานการ์ตูนที่เรียวเฮ ไซงัง สร้างสรรค์เอาไว้ มีดังต่อไปนี้

**มังงะ**
ปกมังงะเรื่อง ซังโจเมะโนะยูฮิ เล่มที่ 1- ยูยะเกะโนะอุตะซังโจเมะโนะยูฮิ (Yūyake no uta Sanchōme no yūhi)- ทัมโปะโปะซังโนะอุตะ (Tanpopo-san No Uta)- ไทม์สกูตเตอร์ (TIME SCOOTER)- ชิงกิโร (SHINKIRŌ)- เรดคราวด์ (RED CLOUD)- โพลาร์เลดี (POLAR LADY)- Mysteryan- คะมะกุระโมะโนะงะตะริ (Kamakura Monogatari)- ฟันนีเดวิล (FUNNY DEVIL)

**อนิเมะ**
 ซันเซ็ตอินซังโจเมะ (Sunset in San-chōme)


**ผลงานที่ได้รับการดัดแปลง**
ซังโจเมะโนะยูฮิ (Sanchōme no yūhi) ถือเป็นผลงานมังงะของเรียวเฮ ไซงัง ที่ได้รับการดัดแปลงให้เป็นสื่อบันเทิงประเภทอื่นมากที่สุด โดยได้รับการดัดแปลงเป็นภาพยนตร์ญี่ปุ่นที่ชื่อ ถนนสายนี้ หัวใจไม่เคยลืม (Always: Sunset on Third Street) ถึง 2 ภาคด้วยกัน โดยภาคแรกออกฉายเมื่อปี พ.ศ. 2548 และภาคที่ 2 ออกฉายเมื่อปี พ.ศ. 2550 ทั้ง 2 ภาคกำกับและประพันธ์บทภาพยนตร์โดยผู้กำกับภาพยนตร์ชาวญี่ปุ่น ทะกะชิ ยะมะซะกิ ในส่วนของภาพยนตร์ภาคแรกนั้น ถือว่าประสบความสำเร็จทั้งด้านรายได้และรางวัลที่ได้รับ โดยสามารถสร้างรายได้เป็นอันดับที่ 1 ของญี่ปุ่น 2 สัปดาห์ด้วยกัน และชนะรางวัลภาพยนตร์ แจแปนิสอคาเดมี ประจำปี พ.ศ. 2549 ถึง 12 สาขาจากที่ได้รับการเสนอชื่อ 13 สาขาด้วยกัน 
นอกจากนั้น มังงะเรื่องนี้ยังได้รับการดัดแปลงให้เป็นละครเวทีของญี่ปุ่นจำนวน 3 องก์ ความยาวทั้งหมด 3 ชั่วโมง โดยมีกำหนดเปิดการแสดงในช่วงเดือนพฤศจิกายน พ.ศ. 2551 ที่เมจิสะ ในกรุงโตเกียว

**ดูเพิ่ม**
 ถนนสายนี้ หัวใจไม่เคยลืม

**อ้างอิง**

**แหล่งข้อมูลอื่น**

**ข้อมูลส่วนบุคคล**
  Ryohei SAIGAN เว็บไซต์ www.animenewsnetwork.com -  Ryôhei Saigan เว็บไซต์ www.imdb.com 

**ผลงาน**
  Ryohei Saigan date=2008-08-21  เว็บไซต์ en.accessup.org 
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2490
หมวดหมู่:นักวาดการ์ตูนญี่ปุ่น
วาร์ดา

Varda Elentári
วาร์ดา (Varda) เป็นตัวละครตัวหนึ่งในปกรณัมของ เจ. อาร์. อาร์. โทลคีน ปรากฏในงานเขียนเรื่อง ซิลมาริลลิออน โดยเป็นหนึ่งในเทพีวาลิแอร์ ทรงเป็นเทพีแห่งดวงดาว และเป็นผู้ครองแสงสว่าง เป็นคู่ครองของเทพมานเว ซึ่งเป็นเทพบดีผู้เป็นใหญ่ในบรรรดาวาลาร์ทั้งปวง
วาร์ดาเป็นผู้สร้างดวงดาวประดับบนฟากฟ้าหลังจากโลกอาร์ดาตกอยู่ในความมืดมิด เพื่อให้แสงจากดวงดาวช่วยส่องสว่างแก่โลก เมื่อครั้งที่พวกเอลฟ์ตื่นขึ้นเป็นครั้งแรก จึงได้เห็นแสงดาวก่อนสิ่งอื่น และหลงรักแสงดาวนั้น พวกเอลฟ์รักใคร่เทพีวาร์ดามากกว่าวาลาร์องค์ใดๆ เรียกขานนามของนางด้วยภาษาเควนยาว่า เอเลนทาริ (Elentári) ซึ่งหมายถึง ราชินีแห่งดวงดาว บ้างก็เรียกว่า ทินทัลเล (Tintallë) ซึ่งหมายถึง ผู้จุดแสงดาว  ในภาษาซินดาริน คำทั้งสองคำนี้เรียกว่า เอลเบเร็ธ (Elbereth) และ กิลโธนิเอล (Gilthoniel) ตามลำดับ
หมวดหมู่:ตัวละครในซิลมาริลลิออน
หมวดหมู่:ไอนัวร์
วิชคิง

วิชคิงแห่งอังก์มาร์ (Witch King of Angmar) หรือ ราชาภูติ หรือ พญาโหงแห่งอังก์มาร์ เป็นตัวละครตัวหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน ในเรื่อง เดอะลอร์ดออฟเดอะริงส์ เป็นหัวหน้าของเหล่านาซกูล หรือภูตแหวน ที่ทำหน้าที่รับใช้จอมมารเซารอน เนื่องจากตกอยู่ใต้อำนาจของเซารอนหลังจากยอมรับแหวนแห่งอำนาจของมนุษย์ทั้งเก้าวงมาไว้ในครอบครองด้วยความโลภ
ในปกรณัมของโทลคีนไม่ได้เอ่ยถึงชื่อจริงของเขา รวมถึงเหล่านาซกูลอื่น ๆ ด้วย แต่จากข้อมูลบางส่วนในงานเขียนที่ยังไม่เสร็จของเขา บ่งชี้ว่ามีแม่ทัพนูเมนอร์อย่างน้อย 3 คนที่ได้รับแหวนแห่งอำนาจ และหนึ่งในสามคนนี้น่าจะได้เป็นวิชคิงในเวลาต่อมา 
เขาได้ชื่อว่าเป็น วิชคิง "แห่งอังก์มาร์" เนื่องจากสามารถโจมตีอาณาจักรอาร์นอร์ ยึดดินแดนมาส่วนหนึ่งก่อตั้งเป็นอาณาจักรอังก์มาร์ได้ จากนั้นก็โจมตีดินแดนส่วนอื่นของอาร์นอร์จนอาณาจักรล่มสลายลงในที่สุด แม้ภายหลังเหล่านาซกูลจะย้ายมายังมินัสมอร์กูลแล้ว ก็ยังคงเรียกชื่อราชันขมังเวทว่า "วิชคิงแห่งอังก์มาร์" อยู่
ในช่วงศึกที่ฟอร์นอสต์ครั้งอังมาร์แตก กลอร์ฟินเดลได้ทำนายชะตาของวิชคิงไว้ว่า "อวสานของเขาจะไม่เกิดขึ้นด้วยน้ำมือของบุรุษใด" ซึ่งผลลัพธ์ก็เป็นดังที่ว่า เมื่อเอโอวีน (นางเป็นสตรี)  พร้อมด้วยฮอบบิท เมอเรียด็อค แบรนดี้บั๊ก ได้สังหารเขาในศึกที่ทุ่งเพลานอร์ หน้ามินาสทิริธ ครั้งสงครามแหวน
เขาเป็นคนแทงโฟรโดรบนหอคอยแห่งอะมอนซูล (เวเตอร์ท็อป) ด้วยกริชมอร์กูล และทำลายประตูใหญ่ของมินาสทิริธด้วยมนต์ของเขา และหักไม้เท้าของแกนดาร์ฟในศึกเพลานอร์

**ดูเพิ่ม**
 นาซกูล
หมวดหมู่:ตัวละครในเดอะลอร์ดออฟเดอะริงส์
อังก์มาร์

คาร์นดูม เมืองหลวงของอังก์มาร์
อังก์มาร์ (Angmar) คือชื่อดินแดนแห่งหนึ่งบนทวีปมิดเดิลเอิร์ธ ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ ตั้งอยู่ทางตอนเหนือของทวีปในอาณาจักรอาร์นอร์ของชาวมนุษย์ดูเนไดน์ ภายหลังตกไปอยู่ใต้อำนาจของเหล่านาซกูล
อังก์มาร์ตั้งอยู่ในแคว้นรูห์เดาร์ ซึ่งเป็นหนึ่งในสามแคว้นใหญ่ของอาณาจักรอาร์นอร์ ช่วงกลางยุคที่สาม ประมาณปีที่ 1300 อาณาจักรอาร์นอร์อ่อนแอ นาซกูลจึงมาตียึดเอาดินแดนบางส่วนในรูห์เดาร์ไปได้ และก่อตั้งอาณาจักรอังก์มาร์ขึ้น มีเมืองหลวงชื่อ "คาร์นดูม" (Carn Dûm) จากนั้นใช้ที่แห่งนี้เป็นที่มั่นในการบุกโจมตีดินแดนส่วนอื่นๆ ของอาร์นอร์ต่อไปอีกจนกระทั่งอาณาจักรล่มสลายลงในที่สุด
ต่อมาเมื่อเหล่านาซกูลยกลงมาโจมตีอาณาจักรกอนดอร์ และยึดเอามินัสอิธิลไปได้ จึงทิ้งให้อังก์มาร์กลายเป็นเมืองร้าง แล้วย้ายมายังมินัสอิธิลซึ่งเปลี่ยนชื่อเป็น มินัสมอร์กูล แทน

**อ้างอิง**
 เจ. อาร์. อาร์. โทลคีน, Unfinished Tales, ลอนดอน:สำนักพิมพ์ฮาร์เปอร์คอลลินส์
หมวดหมู่:ดินแดนในตำนานของโทลคีน
หมวดหมู่:ดาวเคราะห์น้อยในแถบดาวเคราะห์น้อยหลัก

หมวดหมู่:ดาวเคราะห์น้อยแบ่งตามกลุ่มและตระกูล
หมวดหมู่:แถบดาวเคราะห์น้อย
เจ้าจอมมารดาแพ

เจ้าจอมมารดาแพ สามารถหมายถึง- เจ้าจอมมารดาแพ ธรรมสโรช ในรัชกาลที่ 4 ธิดาพระสำราญหฤทัย (อ้าว ธรรมสโรช)- เจ้าคุณจอมมารดาแพ บุนนาค (เจ้าคุณพระประยูรวงศ์) ในรัชกาลที่ 5 ธิดาเจ้าพระยาสุรวงศ์ไวยวัฒน์ (วร บุนนาค)
ตัวสงกรานต์

ตัวสงกรานต์ เป็นชื่อสามัญที่ใช้เรียกสัตว์ไม่มีกระดูกสันหลังจำพวกหนึ่ง เป็นสัตว์จำพวกหนอนปล้อง เช่น ปลิง จัดอยู่ในไฟลัม Annelida ชั้น Polychaeta มีหลายชนิด 
ตัวสงกรานต์เท่าที่พบในประเทศไทย แบ่งออกได้เป็น 2 วงศ์ คือ Sylidae พบในกรุงเทพมหานคร และ Nereidae พบในจังหวัดฉะเชิงเทรา มีขนาดและสีสันแตกต่างกันออกไป ตั้งแต่สีแดงสด, สีเขียว หรือสีฟ้าอมม่วง ตัวแก่จะมีขาตามปล้องสำหรับเคลื่อนไหวในน้ำและคทบคลานได้ในที่ชื้นแฉะ หรือซอกมุมที่อับชื้น ลำตัวมีความยาวประมาณ 6-10 เซนติเมตร
ส่วนใหญ่จะพบในทะเลเขตน้ำกร่อย หรือปากแม่น้ำลำคลองที่เชื่อมติดกับทะเล ตัวแก่บางชนิดสามารถใช้ชีวิตอาศัยอยู่ในน้ำจืดได้ โดยจะอยู่ตามก้นแม่น้ำ แต่โดยปกติแล้วจะไม่พบมากนักในน้ำจืด การที่อยู่ในน้ำจืดเกิดจากการพลัดหลงเข้าไป แต่ไม่สามารถที่จะแพร่ขยายพันธุ์ในน้ำจืดได้ เนื่องจากสภาพตามธรรมชาติไม่อำนวย
ทั้งนี้ตัวสงกรานต์ไม่มีอันตรายใด ๆ ต่อมนุษย์
เหตุที่ได้ชื่อว่า "ตัวสงกรานต์" เนื่องจากในอดีตมักพบในช่วงฤดูร้อนตรงกับช่วงเทศกาลสงกรานต์ โดย นายแพทย์บุญส่ง  เลขะกุล นักสัตววิทยาที่มีชื่อเสียงในอดีตของไทย ได้บันทึกว่าเคยจับตัวสงกรานต์ได้ที่บ้านเชิงสะพานอุรุพงษ์  ถนนเพชรบุรี  ในวันที่ 13 เมษายน พ.ศ. 2488 เวลา 08.00 น. ตอนน้ำขึ้น ลักษณะที่พบคือ เมื่ออยู่ในน้ำจะมีสีรุ้งต่าง ๆ ลำตัวยาวประมาณ 4.2 เซนติเมตร  มีขาจำนวนมากอยู่ข้างท้องคล้ายตะขาบ ขณะที่ว่ายน้ำดูเหมือนตัวจะบิดเป็นเกลียว และทันทีที่จับต้อง ตัวจะขาดออกจากกันเป็นท่อน ๆ 

**อ้างอิง**
หมวดหมู่:แอนเนลิดา
พระพุทธรูปมิ่งเมือง

พระพุทธรูปมิ่งเมือง พนัสนิคม เป็นพระพุทธรูปปางมารวิชัย แกะสลักด้วยไม้ประดู่ ลักษณะเป็นศิลปะแบบล้านช้าง ประดิษฐาน ณ พระวิหารพระพุทธรูปมิ่งเมือง เทศบาลเมืองพนัสนิคม อำเภอพนัสนิคม จังหวัดชลบุรี และกรมศิลปากรขึ้นทะเบียนเป็นโบราณวัตถุเมื่อ พ.ศ. 2537

**ประวัติ**
พ.ศ. 2371 พระพุทธมิ่งเมืองสร้างขึ้นโดยชาวลาวอาสาปากน้ำ (ชาวลาวเมืองนครพนม อดีตเป็นหัวเมืองในราชอาณาจักรล้านช้างเวียงจันทน์ ประเทศราชของสยาม) อพยพและสร้างเมืองพนัสนิคมในช่วงแรก ประดิษฐานอยู่ในวัดร้าง "วัดผ้าขาวใหญ่" สันนิษฐานว่าเป็นวัดเก่าแก่ที่สร้างขึ้น โดยสร้างจากไม้ประดู่ ศิลปะล้านช้าง
1 ธันวาคม พ.ศ. 2530 เทศบาลเมืองพนัสนิคมได้ปรับปรุงสถานที่และบริเวณวัดร้าง พร้อมทั้งดำเนินการก่อสร้างพระวิหาร ณ ที่ตั้งพระอุโบสถเดิม ถนนเมืองเก่า ซอยที่ 3 ใกล้กับศาลาประชาคม

**แหล่งข้อมูลอื่น**
  เมืองพระรถ date=2008-04-07 -  หอพระพนัสบดี -  สำนักงานวัฒนธรรมจังหวัดชลบุรี date=2007-12-16 
มิ่งเมือง
หมวดหมู่:พระพุทธรูปศิลปะล้านช้าง
หมวดหมู่:อำเภอพนัสนิคม
หมวดหมู่:โบราณวัตถุในจังหวัดชลบุรี
มิ่งเมือง
หลวงพ่อติ้ว

พระพุทธรูปปางมารวิชัย หลวงพ่อติ้ว พระติ้ว เมืองพนัสนิคม เป็นพระพุทธรูป ปางมารวิชัย แกะสลักด้วยไม้แต้ว  ลักษณะเป็นศิลปะของชาวลาว ประดิษฐาน ณ พระอุโบสถ วัดหัวถนน ตำบลหัวถนน  อำเภอพนัสนิคม จังหวัดชลบุรี กรมศิลปากรได้ขึ้นทะเบียนเป็นโบราณวัตถุเมื่อ พ.ศ. 2537

**ประวัติ**
หลวงพ่อติ้ว หรือ พระติ้ว เมืองพนัสนิคม ท้าวศรีวิชัย (บางเอกสารเขียน “ศรีวิไชย”) อุปฮาดเมืองนครพนม เป็นโอรสในพระบรมราชา(ท้าวกู่แก้ว) เจ้าเมืองนครพนม อัญเชิญมาจากเมืองนครพนมในรัชสมัยพระบาทสมเด็จพระพุทธเลิศหล้านภาลัย ต่อมาบุตรผู้ใหญ่ชื่อ ท้าวอินทิสาร ปลัดลาวเมืองสมุทรปราการ ได้บรรดาศักดิ์ที่พระอินทอาษา เจ้าเมืองพนัสนิคมคนแรก (ต้นตระกูลทุมมานนท์) จึงอัญเชิญพระติ้วมาประดิษฐานไว้ที่วัดหัวถนน เมืองพนัสนิคมจนถึงปัจจุบัน
อนึ่ง จุลศักราช ๑๑๗๑ ฝ่ายที่เมืองนครพนมเมื่อ ณ เดือนอ้าย พระบรมราชา (มัง) ขึ้นเป็นเจ้าเมืองนครพนมองค์ใหม่ อุปฮาดชื่อท้าวศรีวิไชยวิวาทกันขึ้น ด้วยบ่าวไพร่อุปฮาดไม่ยอมเป็นผู้น้อย จึงพาสมัครพักพวกบุตรหลานท้าวเพี้ยอพยพลงมาสวามิภักดิ์ ประมาณสองพันเศษ มาถึงกรุงเทพฯ เมื่อ ณ เดือนยี่ โปรดให้ตั้งบ้านอยู่คลองมหาหงษ์ เมืองสมุทรปราการ ครั้นทำบัญชีตรวจดูได้ชายฉกรรจ์แปดร้อยหกสิบคน จึงทรงพระกรุณาโปรดเกล้าฯให้ตั้งท้าวอินทิสาร บุตรผู้ใหญ่ของอุปฮาด เป็นปลัดลาวเมืองสมุทรปราการ จะได้ดูแลไม่ให้กรมการไทยข่มเหงลาว
หัวเมืองกรมท่านั้น พวกลาวอาสาปากน้ำตั้งขึ้นในแผ่นดินสมเด็จพระพุทธเลิศหล้านภาลัย ภายหลังเมื่อปีชวด สัมฤทธิศก จ.ศ. ๑๑๙๐ พวกลาวไม่สบายขอไปตั้งอยู่เมืองพระรถ จึงโปรดเกล้าฯให้ตัดเอาแขวงเมืองชลบุรี เมืองฉะเชิงเทรามาตั้งเป็นเมืองพนัสนิคม ตั้งเจ้าเมืองเป็นพระอินทอาษา (บางเอกสารเขียน “อินทอาสา”)
พระพุทธรูป หลวงพ่อติ้ว เป็นพระพุทธรูป ปางมารวิชัย แกะจากไม้แต้ว (ชาวลาวเรียกไม้ติ้ว) โดยประดิษฐานห่างจากตัวอำเภอพนัสนิคมประมาณ 10 กิโลเมตรตามเส้นทางพนัสนิคม-สระสี่เหลี่ยม ณ วัดหัวถนน ตำบลหัวถนน อำเภอพนัสนิคม
พอถึงช่วงเทศกาลสงกรานต์ วันที่ 19 เมษายน ของทุกปีจะมีการแห่องค์หลวงพ่อติ้ว ไปรอบหมู่บ้าน โดยเชื่อว่าจะช่วยดลบันดาลให้ประสบกับสิ่งที่หวังทุกๆประการ

**ประกาศกรมศิลปากร**
พระพุทธรูปปางมารวิชัย หลวงพ่อติ้ว กรมศิลปากรได้ขึ้นทะเบียนเป็นโบราณวัตถุเมื่อ พ.ศ. 2537

**อ้างอิง**
 เมืองพระรถ date=2008-04-07 - สำนักงานวัฒนธรรมจังหวัดชลบุรี date=2007-12-16 - พระติ้ว เมืองพนัสนิคม โครงการจัดตั้งสถาบันศรีโคตรบูรณ์ศึกษา มหาวิทยาลัยนครพนม ๑๐ มิถุนายน พุทธศักราช ๒๕๖๑
ติ้ว
ติ้ว
ติ้ว
หมวดหมู่:โบราณวัตถุในจังหวัดชลบุรี
หมวดหมู่:อำเภอพนัสนิคม
แหล่งโบราณคดีหนองโน

แหล่งโบราณคดีหนองโน เป็นแหล่งโบราณคดียุคก่อนประวัติศาสตร์ สมัยสำริด ที่ตั้งอยู่ในตำบลไร่หลักทอง อำเภอพนัสนิคม จังหวัดชลบุรี

**ประวัติ**
แหล่งโบราณคดีหนองโน ตำบลไร่หลักทอง อำเภอพนัสนิคม เป็นแหล่งโบราณคดีสมัยก่อนประวัติศาสตร์ สมัยสำริด ซึ่งมีการขุดพบโบราณวัตถุได้ เช่น กำไลทำจากเปลือกหอย  ตุ้มหูทำจากหินอ่อน ภาชนะดินเผา และสิ่วทำจากสำริด และปัจจุบันได้เก็บรักษาโบราณวัตถุที่พิพิธภัณฑสถานแห่งชาติ ปราจีนบุรี อีกด้วย

**ที่ตั้ง**
แหล่งโบราณคดีหนองโน ตั้งอยู่ ตำบลไร่หลักทอง อำเภอพนัสนิคม จังหวัดชลบุรี

**อ้างอิง**
  ประกาศกรมศิลปากร ขึ้นทะเบียนโบราณสถานเนินดินโคกพนมดี อำเภอพนัสนิคม จังหวัดชลบุรีfix-attempted=yes -  โคกพนมดี date=2005-11-18 -  ห้องจัดแสดงโบราณวัตุจากโคกพนมดี พิพิธภัณฑสถานแห่งชาติ ปราจีนบุรี

**แหล่งข้อมูลอื่น**
  ห้องจัดแสดงโบราณวัตุจากโคกพนมดี พิพิธภัณฑสถานแห่งชาติ ปราจีนบุรี
หมวดหมู่:อำเภอพนัสนิคม
หมวดหมู่:แหล่งโบราณคดีในประเทศไทย
หมวดหมู่:โบราณสถานในจังหวัดชลบุรี